钦定古今图书集成/明伦汇编/皇极典/第207卷 > 魏
## 钦定古今图书集成/明伦汇编/皇极典/第207卷 > 魏

### 文帝受汉禅即皇帝位改汉延康元年为黄初元年〈共七年〉

按《魏志文帝本纪》：延康元年：“冬十一月丙午，汉帝以
众望在魏，乃召群公卿士，告祠高庙，使兼御史大夫
张音持节奉玺绶禅位，为坛于繁阳。庚午，王升坛即
祚，百官陪位，事讫，降坛视燎，成礼而反。改延康为黄
初。”

黄初七年夏五月，明帝即位，改明年为“太和元年。”〈共六
年〉

按：《魏志明帝本纪》黄初七年“夏五月丁巳，即皇帝位
太和元年。”〈改元月日不载〉

按《宋书礼志》：“魏明帝初，司空王朗议：‘古者有年数，无
年号，汉初犹然。或有世而改，有中元、后元，元改弥数，
中后之号不足，故更假取美名，非古也。述《春秋》之事
曰‘隐公元年’，则简而易知；载汉世之事曰‘建元元年’，
则后不见，宜若古称元而已。明帝不从，乃诏曰：‘先帝
即位之元则有延康之号，受禅之初亦有黄初之称’’”，
今名年可也。于是尚书奏。“《易》曰：‘乾道变化，各正性命。
保合太和，乃利贞。首出庶物，万国咸宁’。”宜为太和元
年。

====明帝太和七年以青龙见改为青龙元年〈共四年〉====按《魏志明帝本纪》：青龙元年：“春正月甲申，青龙见郏
之摩陂井中。二月丁酉，幸摩陂观龙。于是改年，改摩
陂为龙陂。赐男子爵，人二级，鳏寡孤独无出今年租
赋。”

### 青龙五年改为景初元年〈共三年〉

按《魏志明帝本纪》：景初元年“春正月壬辰，山茌县言
黄龙见。于是有司奏，以为魏得地统，宜以建丑之月
为正。三月定历，改年为孟夏。四月服色尚黄，牺牲用
白，戎事乘黑首白马，建大赤之旗，朝会建大白之旗。
改《太和历》曰《景初历》。”

### 景初三年春正月齐王即位改明年为正始元年〈共九年〉

按《魏志齐王本纪》，景初三年正月丁亥朔，立为皇太
子，是日即皇帝位。十二月诏曰：“烈祖明皇帝以正月
弃背，天下臣子，永惟忌日之哀，其复用夏正。”虽违先
帝通三统之义，斯亦礼制所由变改也。又夏正于数
为得天正，其以建寅之月为正始元年正月，以建丑
月为后十二月。

### 齐王正始十年改为嘉平元年〈共六年〉

按：《魏志齐王本纪》，嘉平元年：“夏四月乙丑，改年。”

### 嘉平六年冬十月高贵乡公即位改为正元元年〈共二年〉

按《魏志高贵乡公本纪》：“正始五年，封郯县高贵乡公。
齐王废，公卿议迎立公，十月己丑，即皇帝位，大赦，改
元正元。”

按《册府元龟》，高贵乡公以嘉平六年九月，司马景王
废齐王，十月己丑即位，诏曰：“昔三祖神武圣德，应天
受祚，齐王嗣位，肆行非度，颠覆厥德。皇太后深惟社
稷之重，延纳宰辅之谋，用替厥位，集大命于予一人，
以眇眇之身，托于王公之上。夙夜祗畏，惧不能嗣守
祖宗之大训，恢中兴之洪业，战战兢兢，如临于谷。今”
群公卿士，股肱之辅，四方征镇，宣力之佐，皆积德累
功，忠勤帝室，庶凭先祖先父有德之臣，左右小子，用
保乂皇家，俾朕蒙暗，垂拱而治。盖闻人君之道，德学
侔天地，润泽施四海，先之以慈爱，示之以好恶，然后
教化行于上，兆民听于下。朕虽不德，昧于大道，思与
宇内，其臻致庆。《书》不云乎：“安民则惠，黎民怀之。”大赦，
改元正元。

### 高贵乡公正元三年以甘露降改为甘露元年〈共五年〉按魏志高贵乡公本纪甘露元年五月邺及上谷并言甘露降夏六月丙午改元为甘露

### 甘露五年六月陈留王即位改为景元元年〈共四年〉搂魏志陈留王本纪甘露二年封安次县常道乡公高贵乡公卒公卿议迎立公六月甲寅即皇帝位于

太极前殿大赦，改年《景元》。

### 陈留王景元五年改为咸熙元年〈共二年〉

按：《魏志陈留王本纪》：“咸熙元年夏五月甲戌，改年。”